钦定古今图书集成/明伦汇编/氏族典/第432卷 > 赵志皋
## 钦定古今图书集成/明伦汇编/氏族典/第432卷 > 赵志皋

按《明外史赵志皋传》：“志皋，字汝迈，兰谿人。隆庆三年
进士及第，授编修。万历初，进侍读。张居正夺情，将廷
杖，吴中行、赵用贤志皋疏救，格不上。居正恚，以京察
谪其官。居正殁，言者交荐，起解州同知，旋改南京太
仆丞，历国子监司业、祭酒，再迁吏部右侍郎，并在南
京。寻召为吏部左侍郎。十九年，进礼部尚书兼东阁”
大学士，入参机务。二十一年，加太子太保，改文渊阁。
二十四年，进少保、吏部尚书，改武英殿。俄进少傅，改
建极殿。日本封贡议起，石星力主之。志皋亦冀无事，
相与应和。及封事败，议者蜂起，凡劾星者必及志皋。
志皋疏辨求退，帝勉留不问。二十九年，卒，谥文懿。志
皋性行宽简，才气不如张位、沈一贯，“其醇谨过之。”